পাকিস্তানের সেনাক্যাম্পে ভয়াবহ জঙ্গি হামলা, মৃত ১২

ওয়েব ডেস্ক: পাকিস্তানের (Pakistan) সেনাক্যাম্পে (Suicide Bombings at Pakistani) ভয়াবহ জঙ্গি হামলা। সূত্রের খবর, মঙ্গলবার রাতে সেনা ছাউনিতে আত্মঘাতী জঙ্গি হামলার ঘটনা ঘটেছে। বিস্ফোরক বোঝাই দুটি গাড়ি নিয়ে সেনার ক্যাম্পে ঢোকে দুই আত্মঘাতী জঙ্গি। বিস্ফোরণের জেরে অন্তত ১২ জনের মৃত্যু হয়েছে বলে জানা যাচ্ছে। ঘটনায় আহত হয়েছেন আরও ৩০ জন। পাকিস্তানের খাইবার পাখতুনখোয়া অঞ্চলে ঘটনাটি ঘটে।

পুলিশ কর্মকর্তা জাহিদ খান জানান, পবিত্র রমজান মাসে সন্ধ্যায় নমাজের সময় যখন বেশিরভাগ মানুষ রোজা ভাঙছিলেন তখন আত্মঘাতী বিস্ফোরণ ঘটে। বিস্ফোরণের পর বাতাসে কালো ধোঁয়ার কুণ্ডলী উঠতে দেখা গিয়েছে। বিস্ফোরণে ‘দেওয়াল ভাঙার পর আরও পাঁচ-ছয়জন হামলাকারী সেনানিবাসে প্রবেশের চেষ্টা করে, কিন্তু তাদের খতম করা হয়। ওই এলাকায় অভিযান এখনও অব্যাহত রয়েছে,’ এক বিবৃতিতে বলেছে পাক সেনাবাহিনী।

আরও পড়ুন: ট্রাম্পের নেতৃত্বে কাজ করতে রাজি: জেলেনস্কি

পাক সেনাবাহিনী এক বিবৃতিতে জানিয়েছে, বান্নু শহরের একটি সামরিক ছাউনিতে দুই আত্মঘাতী জঙ্গি বোমা হামলা চালিয়ে। হামলার পর পাঁচ-ছয়জন হামলাকারী তাঁদের ক্যাম্পে ঢোকার চেষ্টা করেছিল। শুরু হয় গুলির লড়াই। এই জঙ্গি হামলায় মৃত্যু হয় ১২ জনের। তালিবান মদতপুষ্ট জঙ্গি গোষ্ঠী জইশ আল-ফুরসান এই হামলার দায় স্বীকার করেছে।